# ΠΑΡΑΡΤΗΜΑ ΙΙ - ΠΙΝΑΚΑΣ ΣΥΜΜΟΡΦΩΣΗΣ

|  |  |  |  |  |
| --- | --- | --- | --- | --- |
| **Α/Α** | **ΤΕΧΝΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ****ΥΠΟΨΗΦΙΟΥ** | **ΠΑΡΑΠΟΜΠΗ** |
|  | **ΜΕΡΟΣ Β'****ΤΕΧΝΙΚΕΣ ΠΡΟΔΙΑΓΡΑΦΕΣ - ΠΕΡΙΓΡΑΦΗ ΖΗΤΟΥΜΕΝΩΝ ΕΙΔΩΝ****ΕΙΔΙΚΟΙ ΟΡΟΙ** |  |  |  |
|  | **ΣΥΜΜΕΤΕΧΟΝΤΕΣ** |  |  |  |
| 1. | Στον διαγωνισμό γίνονται δεκτά φυσικά πρόσωπα ή εταιρείες Εξωτερικές Υπηρεσίες Προστασίας και Πρόληψης (ΕΞ.Υ.Π.Π.) της ημεδαπής ή της αλλοδαπής ή συνεταιρισμοί, εφόσον δραστηριοποιούνται με αντίστοιχο με τον διαγωνισμό αντικείμενο. |  |  |  |
| 2. | Οι διαγωνιζόμενοι που ενδιαφέρονται να παρέχουν Εξωτερικές Υπηρεσίες Προστασίας και Πρόληψης (ΕΞ.Υ.Π.Π.) θα πρέπει να κατέχουν σχετική άδεια ΕΞ.Υ.Π.Π σε ισχύ σύμφωνα με τις ισχύουσες εθνικές διατάξεις (Ν. 3850/2010). Οι ενδιαφερόμενοι πρέπει να καταθέσουν αντίγραφο της ισχύουσας άδειαςτης ΕΞ.Υ.Π.Π. (από το Υπουργείο Εργασίας και Κοινωνικής Ασφάλισης). Μετά την ανακήρυξη του προσωρινού μειοδότη, ο ανάδοχος θα καταθέσει όλα τα δικαιολογητικά που προβλέπονται από τις κείμενες διατάξεις και θα απαιτηθούν από την αρμόδια Επιθεώρηση Εργασίας, που θα ελέγξει και θα επικυρώσει το νομότυπο της ανάθεσης. Οι ενδιαφερόμενοι θα πρέπει να καταθέσουν υπεύθυνη δήλωση της εταιρείας ότι διαθέτει το αναγκαίο άρτιο εκπαιδευμένο προσωπικό με όλα τα απαιτούμενα από τις σχετικές διατάξεις τυπικά και ουσιαστικά προσόντα καθώς και την απαιτούμενη επιστημονική εξειδίκευση. |  |  |  |
|  | **ΕΞΩΤΕΡΙΚΕΣ ΥΠΗΡΕΣΙΕΣ ΠΡΟΣΤΑΣΙΑΣ ΚΑΙ ΠΡΟΛΗΨΗΣ (ΕΞ.Υ.Π.Π.)(σύμφωνα με το άρθρο 23 του Ν.3850/2010)** |  |  |  |
| 3. | Οι υπηρεσίες τεχνικού ασφάλειας και ιατρού εργασίας μπορούν να παρέχονται σε μια επιχείρηση και από ατομικές επιχειρήσεις ή νομικά πρόσωπα έξω από την επιχείρηση, που στο εξής θα ονομάζονται «Εξωτερικές Υπηρεσίες Προστασίας και Πρόληψης» (ΕΞ.Υ.Π.Π.). Οι ΕΞ.Υ.Π.Π. ασκούν τις αρμοδιότητες και έχουν τα δικαιώματα και τις υποχρεώσεις του τεχνικού ασφάλειας και του ιατρού εργασίας, σύμφωνα με τις ισχύουσες διατάξεις. |  |  |  |
| 4. | Οι ΕΞ.Υ.Π.Π. για να αρχίσουν να λειτουργούν και να παρέχουν υπηρεσίες υποχρεούνται να κατέχουν σχετική άδεια σύμφωνα με τις κείμενες διατάξεις. |  |  |  |
| 5. | Οι ΕΞ.Υ.Π.Π. συνδέονται με κάθε επιχείρηση με γραπτή σύμβαση. Η σύμβαση αυτή κοινοποιείται στην αρμόδια Επιθεώρηση Εργασίας και στους εκπροσώπους των εργαζομένων ή αλλιώς ανακοινώνεται στους εργαζομένους της επιχείρησης. Στη σύμβαση αναγράφονται τα στοιχεία που αναφέρονται στην παράγραφο 7 του άρθρου 9. |  |  |  |
| 6. | Καταγγελία, λύση ή αλλαγή της σύμβασης μιας επιχείρησης με ΕΞ.Υ.Π.Π. δεν μπορεί να οφείλεται σε διαφωνία για θέματα αρμοδιότητας της δεύτερης. Σε κάθε περίπτωση η καταγγελία, η λύση ή η αλλαγή της σύμβασης πρέπει να είναι αιτιολογημένη και κοινοποιείται στην αρμόδια Επιθεώρηση Εργασίας. |  |  |  |
| 7. | Οι υποχρεώσεις και οι ευθύνες που αναλαμβάνει με τη σύμβαση η ΕΞ.Υ.Π.Π. κατά κανένα τρόπο δεν μεταφέρονται σε εργαζομένους που απασχολεί. |  |  |  |
| 8. | Η ΕΞ.Υ.Π.Π. θα πρέπει να έχει πιστοποιητικό ISO σε ισχύ, αντίγραφο του οποίου θα πρέπει να καταθέσει. |  |  |  |
| 9. | Η ΕΞ.Υ.Π.Π θα πρέπει να είναι σε θέση να εξασφαλίσει τη διενέργεια των μετρήσεων των φυσικών, χημικών και βιολογικών παραγόντων των κατά περίπτωση δειγματοληψιών σύμφωνα με την ισχύουσα νομοθεσία και τις σχετικές οδηγίες που εκδίδονται αρμοδίως και να έχουν στην διάθεση τους τον ελάχιστο εξοπλισμό που περιγράφεται στα παραρτήματα Ι, ΙΙ και ΙΙΙ, του άρθρου 11 του Π.Δ. 95/99. Επιπλέον τα όργανα που θα χρησιμοποιηθούν θα πρέπει να φέρουν πιστοποιητικά διακρίβωσης σε ισχύ. Οι ενδιαφερόμενοι θα πρέπει να καταθέσουν υπεύθυνη δήλωση της εταιρείας ότι διαθέτει τα απαιτούμενα μέσα ή εξοπλισμό ώστε να πληρούνται οι προϋποθέσεις της κείμενης νομοθεσίας για το σκοπό αυτό. |  |  |  |
| 10. | Η ομάδα ΕΞ.Υ.Π.Π θα έχει την τελική ευθύνη έναντι του Νοσοκομείου για τις υπηρεσίες που θα παρέχει, και δια του νόμιμου εκπροσώπου της υποχρεούται να συνεργάζεται ανά πάσα στιγμή με τα αρμόδια όργανα του Νοσοκομείου, (διοίκηση, επιτροπή υγιεινής και ασφάλειας, επιτροπή νοσοκομειακών λοιμώξεων, τεχνική υπηρεσία κλπ) έτσι ώστε να λαμβάνει γνώση για την πορεία του έργου του τεχνικού ασφαλείας και την αντιμετώπιση τυχόν προβλημάτων στη συνεργασία. |  |  |  |
| 11. | Οι επιστημονικοί υπεύθυνοι της ΕΞ.Υ.Π.Π. θα πρέπει να έχουν γνώση και εμπειρία ως Ι.Ε. λόγω ιδιαιτερότητας του αντικειμένου, καθώς και θα πρέπει να υπάρχει συνεργασία μεταξύ τους για την αρχική σύνταξη και κατόπιν την συνεχή επικαιροποίηση και συμπλήρωση μελέτης γραπτής εκτίμησης επαγγελματικού κινδύνου που αποτελεί υποχρέωσή του αναδόχου. Η γραπτή εκτίμηση επαγγελματικού κινδύνου θα περιλαμβάνει τον εντοπισμό των κινδύνων για την υγεία και την ασφάλεια των εργαζομένων, ποιοτική και ποσοτική εκτίμηση των κινδύνων που υπάρχουν στο χώρο εργασίας συνεκτιμώντας την ιδιαιτερότητα και την μοναδικότητα που παρουσιάζουν οι χώροι του Νοσοκομείου. Ακόμη θα προσδιορίζονται τα απαιτούμενα μέτρα πρόληψης σε σχέση με το βαθμό επικινδυνότητας. Θα συμπεριλαμβάνει όπου χρειάζεται σύμφωνα με την ισχύουσα νομοθεσία μετρήσεις φυσικών, χημικών παραγόντων με σκοπό τον ακριβή προσδιορισμό του βαθμού επικινδυνότητας αυτών των παραγόντων. Η μεθοδολογία και τα αποτελέσματα των μετρήσεων θα αποτελούν προσάρτημα στο κυρίως σώμα της μελέτης που θα κατατεθεί εγκαίρως στο Νοσοκομείο και θα τύχει των απαιτούμενων εγκρίσεων. |  |  |  |
| 12. | Θα πρέπει να κατατεθούν βεβαιώσεις ή συστατικές επιστολές οργανισμών που θα αποδεικνύουν την ικανοποιητική εκτέλεση των παραπάνω παρεχόμενων υπηρεσιών. |  |  |  |
| 13. | Να κατατεθεί αναλυτικός κατάλογος πελατών της υποψήφιας εταιρείας που έχουν παρασχεθεί σχετικές υπηρεσίες, κατά τα τελευταία τρία (3) χρόνια. |  |  |  |
|  | **ΠΡΟΣΟΝΤΑ ΙΑΤΡΟΥ ΕΡΓΑΣΙΑΣ** **(σύμφωνα με το άρθρο 16 του Ν.3850/2010, όπως τροποποιήθηκε με το άρθρο 13 παρ. 2 της από 20.03.2020 Πράξης Νομοθετικού Περιεχομένου (ΦΕΚ Α’ 68) )** |  |  |  |
|  |  |  |  |
| 1. 14.
 | 1. Ο ιατρός εργασίας πρέπει να κατέχει και να ασκεί την ειδικότητα της ιατρικής της εργασίας.
 |  |  |  |
| 15. | Κατ’ εξαίρεση, τα καθήκοντα του ιατρού εργασίας, όπως αυτά προβλέπονται στον παρόντα κώδικα, έχουν δικαίωμα να ασκούν:α) Οι ιατροί χωρίς ειδικότητα, οι οποίοι στις 15.5.2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.β) Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής της εργασίας, αλλά τίτλο άλλης ειδικότητας. |  |  |  |
| 16. | Με κοινή απόφαση των Υπουργών Εργασίας και Κοινωνικής Ασφάλισης, Οικονομικών και Υγείας και Κοινωνικής Αλληλεγγύης, καθορίζονται οι όροι, οι προϋποθέσεις, ο χρόνος και κάθε άλλη αναγκαία λεπτομέρεια για την εκπαίδευση και την πιστοποίηση των αναγκαίων προσόντων για την απόκτηση του τίτλου της ειδικότητας της ιατρικής της εργασίας από ιατρούς των περιπτώσεων α' και β' της προηγούμενης παραγράφου, καθώς και για την άσκηση αυτής έως την ολοκλήρωση της διαδικασίας για την απόκτηση του ως άνω τίτλου της ειδικότητας της ιατρικής της εργασίας. |  |  |  |
| 17. | Ο ιατρός εργασίας υπάγεται απευθείας στη διοίκηση της επιχείρησης. |  |  |  |
|  | **ΣΥΜΒΟΥΛΕΥΤΙΚΕΣ ΑΡΜΟΔΙΟΤΗΤΕΣ ΙΑΤΡΟΥ ΕΡΓΑΣΙΑΣ****(σύμφωνα με το άρθρο 17 του Ν.3850/2010)** |  |  |  |
|  |  |  |  |
| 1. 18.
 | 1. Ο ιατρός εργασίας παρέχει υποδείξεις και συμβουλές στον εργοδότη, στους εργαζομένους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές υποδείξεις ο ιατρός εργασίας καταχωρεί στο ειδικό βιβλίο του άρθρου 14 του Ν.3850/2010. Ο εργοδότης λαμβάνει γνώση ενυπογράφως των υποδείξεων που καταχωρούνται σε αυτό το βιβλίο.
 |  |  |  |
| 19. | O ιατρός εργασίας συμβουλεύει σε θέματα σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγείας και ασφάλειας των εργαζομένων. |  |  |  |
| 20. | O ιατρός εργασίας συμβουλεύει για τη λήψη μέτρων προστασίας κατά την εισαγωγή και χρήση υλών και προμήθειας μέσων εξοπλισμού. |  |  |  |
| 21. | O ιατρός εργασίας συμβουλεύει σε θέματα φυσιολογίας και ψυχολογίας της εργασίας, εργονομίας και υγιεινής της εργασίας, της διευθέτησης και διαμόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας. |  |  |  |
| 22. | O ιατρός εργασίας συμβουλεύει σε θέματα οργάνωσης υπηρεσίας παροχής πρώτων βοηθειών. |  |  |  |
| 23. | O ιατρός εργασίας συμβουλεύει σε θέματα αρχικής τοποθέτησης και αλλαγής θέσης εργασίας για λόγους υγείας, προσωρινά ή μόνιμα, καθώς και ένταξης ή επανένταξης μειονεκτούντων ατόμων στην παραγωγική διαδικασία, ακόμη και με υπόδειξη αναμόρφωσης της θέσης εργασίας. |  |  |  |
| 24. | Ο ιατρός εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη, λόγω νόσου, απουσίας εργαζομένου. |  |  |  |
|  | **ΕΠΙΒΛΕΨΗ ΤΗΣ ΥΓΕΙΑΣ ΤΩΝ ΕΡΓΑΖΟΜΕΝΩΝ(σύμφωνα με το άρθρο 18 του Ν.3850/2010)** |  |  |  |
| 25. | Ο ιατρός εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μετά την πρόσληψη τους ή την αλλαγή θέσης εργασίας, καθώς και σε περιοδικό ιατρικό έλεγχο Εκτιμά την καταλληλότητα των εργαζομένων για τη συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη. Το περιεχόμενο της βεβαίωσης πρέπει να εξασφαλίζει το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζομένου και του εργοδότη. |  |  |  |
| 26. | Ο ιατρός εργασίας επιβλέπει την εφαρμογή των μέτρων προστασίας της υγείας των εργαζομένων και πρόληψης των ατυχημάτων. Για το σκοπό αυτό:α) επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει μέτρα αντιμετώπισης των παραλείψεων και επιβλέπει την εφαρμογή τους,β) επεξηγεί την αναγκαιότητα της σωστής χρήσης των ατομικών μέτρων προστασίας, γ) ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των ασθενειών αυτών, δ) επιβλέπει τη συμμόρφωση των εργαζομένων στους κανόνες υγείας και ασφάλειας των εργαζομένων, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους, ε) παρέχει επείγουσα θεραπεία σε περίπτωση ατυχήματος ή αιφνίδιας νόσου. Εκτελεί προγράμματα εμβολιασμού των εργαζομένων με εντολή της αρμόδιας διεύθυνσης υγιεινής της νομαρχίας, όπου εδρεύει η επιχείρηση. |  |  |  |
| 27. | Ο ιατρός εργασίας έχει υποχρέωση να τηρεί το ιατρικό και επιχειρησιακό απόρρητο. |  |  |  |
| 28. | Ο ιατρός εργασίας αναγγέλλει μέσω της επιχείρησης στην Επιθεώρηση Εργασίας ασθένειες των εργαζομένων που οφείλονται στην εργασία. |  |  |  |
| 29. | Ο ιατρός εργασίας πρέπει να ενημερώνεται από τον εργοδότη και τους εργαζομένους για οποιοδήποτε παράγοντα στο χώρο εργασίας που έχει επίπτωση στην υγεία. |  |  |  |
| 30. | Η επίβλεψη της υγείας των εργαζομένων στον τόπο εργασίας δεν μπορεί να συνεπάγεται οικονομική επιβάρυνση γι’ αυτούς και πρέπει να γίνεται κατά τη διάρκεια των ωρών εργασίας τους. |  |  |  |
| 31. | Η παράγραφος 4 του άρθρου 15 έχει εφαρμογή και για τον ιατρό εργασίας. |  |  |  |
| 32. | Ο ιατρός εργασίας στο πλαίσιο των υποχρεώσεων του και των υποχρεώσεων του εργοδότη, σύμφωνα με τις κείμενες ειδικές διατάξεις, εφόσον η επιχείρηση δεν διαθέτει την κατάλληλη υποδομή, έχει υποχρέωση να παραπέμπει τους εργαζομένους για συγκεκριμένες συμπληρωματικές ιατρικές εξετάσεις. Οι εξετάσεις αυτές διενεργούνται σε ΕΞ.Υ.Π.Π., ή σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισμών ή του Εθνικού Συστήματος Υγείας (Ε.Σ.Υ.). Στη συνέχεια ο ιατρός εργασίας λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη. |  |  |  |
| 33. | Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού, στον οποίο ανήκει ο εργαζόμενος, καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά. |  |  |  |
| 34. | Απαγορεύεται η αναγραφή και επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύμφωνα με τη διάταξη της παραγράφου 9 του Ν. 3850/2010. Επιπλέον ιατρικά δεδομένα επιτρέπεται να συλλέγουν, με επιμέλεια του ίδιου του εργαζομένου προκειμένου να αποτελέσουν αντικείμενο επεξεργασίας, μόνο εφόσον αυτό είναι απολύτως απαραίτητο: α) για την αξιολόγηση της καταλληλότητάς του για μια συγκεκριμένη θέση ή εργασία, β) για την εκπλήρωση των υποχρεώσεων του εργοδότη για την υγεία και την ασφάλεια των εργαζομένων και γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών. |  |  |  |
| 35. | Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παραγράφου 10, τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. 2472/1997 «Προστασία του ατόμου από την επεξεργασία δεδομένων προσωπικού χαρακτήρα» (ΦΕΚ 50/Α') αντίστοιχα. Σε περίπτωση πρόκλησης περιουσιακής ή ηθικής βλάβης εφαρμόζεται το άρθρο 23 του ν. 2472/1997. |  |  |  |
| 36. | Ο ιατρός εργασίας υπάγεται απευθείας στη Διοίκηση. |  |  |  |
|  | **ΔΙΚΑΙΩΜΑ ΓΙΑ ΙΑΤΡΙΚΟ ΕΛΕΓΧΟ –ΥΠΟΧΡΕΩΣΗ ΕΝΗΜΕΡΩΣΗΣ****(σύμφωνα με το άρθρο 19 του Ν.3850/2010)** |  |  |  |
| 37. | Προς εξασφάλιση της κατάλληλης επίβλεψης και τη διάγνωση τυχόν βλάβης της υγείας του σε συνάρτηση με τους κινδύνους, όσον αφορά την ασφάλεια και την υγεία κατά την εργασία, κάθε εργαζόμενος, εφόσον δεν προβλέπονται άλλα ειδικά μέτρα από τη νομοθεσία για τον ιατρικό του έλεγχο, μπορεί να προσφεύγει στον ιατρό εργασίας της επιχείρησης ή σε αρμόδια μονάδα του Ε.Σ.Υ. ή του ασφαλιστικού οργανισμού στον οποίο ανήκει ο εργαζόμενος, σύμφωνα με τις ισχύουσες ασφαλιστικές και υγειονομικές διατάξεις σχετικές με την προληπτική ιατρική. |  |  |  |
| 38. | Σε περίπτωση που από τη μονάδα του ασφαλιστικού οργανισμού ή τη μονάδα του Ε.Σ.Υ., διαπιστωθεί ενδεχόμενο πρόβλημα της υγείας που πιθανόν συνδέεται με το εργασιακό περιβάλλον, ενημερώνεται σχετικά η αρμόδια Επιθεώρηση Εργασίας και ο ιατρός εργασίας της επιχείρησης για όλα τα απαραίτητα στοιχεία. |  |  |  |
| 39. | Σε κάθε περίπτωση οι δαπάνες που προκύπτουν από την εφαρμογή του άρθρου αυτού δεν βαρύνουν τον ίδιο τον εργαζόμενο. |  |  |  |
|  | **ΣΥΝΕΡΓΑΣΙΑ ΤΕΧΝΙΚΟΥ ΑΣΦΑΛΕΙΑΣ ΚΑΙ ΙΑΤΡΟΥ ΕΡΓΑΣΙΑΣ**  **(σύμφωνα με το άρθρο 20 του Ν.3850/2010 «Κώδικας Νόμων για την Υγεία και την Ασφάλεια των Εργαζομένων»)** |  |  |  |
|  |  |  |  |
| 40. | Ο τεχνικός ασφάλειας και ο ιατρός εργασίας υποχρεούνται κατά την εκτέλεση του έργου τους να συνεργάζονται, πραγματοποιώντας κοινούς ελέγχους των χώρων εργασίας. |  |  |  |
| 41. | Ο τεχνικός ασφάλειας και ο ιατρός εργασίας οφείλουν, κατά την εκτέλεση των καθηκόντων τους, να συνεργάζονται με τον αντιπρόσωπο των εργαζομένων. |  |  |  |
| 42. | Ο τεχνικός ασφάλειας και ο ιατρός εργασίας οφείλουν να παρέχουν συμβουλές σε θέματα υγείας και ασφάλειας των εργαζομένων στον εκπρόσωπο των εργαζομένων και να τους ενημερώνουν για κάθε σημαντικό σχετικό ζήτημα. |  |  |  |
| 43. | Αν ο εργοδότης διαφωνεί με τις γραπτές υποδείξεις και συμβουλές του τεχνικού ασφάλειας ή του ιατρού εργασίας, οφείλει να αιτιολογεί τις απόψεις του και να τις κοινοποιεί στον εκπρόσωπο. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο |  |  |  |
| 44. | **ΕΜΠΙΣΤΕΥΤΙΚΟΤΗΤΑ**: Το φυσικό πρόσωπο, η ΕΞ.Υ.Π.Π. ή ο συνεταιρισμός στον οποίο θα ανατεθεί η υπηρεσία, οφείλει τόσο κατά την διάρκεια ισχύος της σύμβασης όσο και μετά από αυτή, χωρίς χρονικό περιορισμό, να μην αποκαλύπτει ή καθ΄ οιονδήποτε τρόπο αφήνει να διαρρεύσει σε τρίτους και να μην κάνει χρήση οιασδήποτε πληροφορίας στοιχείων σχετικών με το Νοσοκομείο, αλλά υποχρεούται να αποτρέπει με κάθε νόμιμο τρόπο την ανακοίνωση αυτών. Η απαγόρευση του προηγούμενου εδαφίου αφορά και τους καθ΄ οιονδήποτε τρόπο ή ιδιότητες προστιθέμενους βοηθούς εκπληρώσεων και εν γένει συνεργάτες. |  |  |  |
|  | **ΥΠΟΛΟΓΙΣΜΟΙ ΧΡΟΝΟΥ ΑΠΑΣΧΟΛΗΣΗΣ ΙΑΤΡΟΥ ΕΡΓΑΣΙΑΣ** **(σύμφωνα με το άρθρο 21 του Ν. 3850/2010)** |  |  |  |
| 45. | Σύμφωνα με την νομοθεσία το προσωπικό που εντάσσεται και στις τρεις κατηγορίες (Α΄, Β΄, Γ΄) στο **Γ.Ν.Θ. Ιπποκράτειο** και το διασυνδεόμενο **Νοσοκομείο Αφροδισίων και Δερματικών Νόσων** σήμερα είναι **2.046** άτομα.  |  |  |  |
| 46. | Ο ετήσιος χρόνος απασχόλησης του ιατρού εργασίας είναι **898,60** ώρες και καθορίζεται με βάση το άρθρο 21 του Ν. 3850/2010, σε συνάρτηση με τον αριθμό εργαζομένων και την κατηγορία επικινδυνότητας . Η παρουσία του Ιατρού Εργασίας στο Νοσοκομείο κρίνεται υποχρεωτική για το χρονικό διάστημα της προβλεπόμενης απασχόλησής του. Στις υποχρεώσεις θα συμπεριλαμβάνεται η σύνταξη και οι τυχόν αναθεωρήσεις της Μ.Ε.Ε.Κ. που θα συνταχθεί. Γενικά θα ισχύουν οι σχετικές διατάξεις του Ν. 1568/1985, του Π.Δ. 17/1996, του Π.Δ. 159/1999, Π.Δ. 294/1988 και του Ν. 2874/2000. |  |  |  |

#